Sarjavaras iski Helsinki-Vantaalla – Poliisi voimaton nakkimiehen edessä, ei edes sakkoja paukkunut

Kuvituskuva. ESM arkisto

Jari Pietiläinen

Poliisi otti sunnuntaina iltapäivällä Helsinki-Vantaan lentoasemalla kiinni vuonna 1995 syntyneen miehen, joka yritti anastaa kaupasta karamelleja, lonkeroa, nakkipaketin ja sinappia.

Mies yritti piilottaa tuotteita takkinsa taskuun ja mukanaan olleeseen muovikassiin.

Nakkimies ei ollut asialla suinkaan ensimmäistä kertaa, vaan hän on jäänyt kiinni vastaavista teoista kymmeniä kertoja aiemminkin. Virkavalta katsoo, että asiaa ei voi enää käsitellä sakkomenettelyssä, vaan asiassa laaditaan seuraavaksi pöytäkirja, joka lähetetään syyttäjälle.